# Finançament

El finançament és l'acció d'aconseguir recursos i mitjans de pagament per a un projecte o una empresa per destinar-los a l'adquisició de béns i serveis, necessaris per el desenvolupament de les funcions de l'empresa o la realització d'un projecte.
L'estudi del finançament analitza el flux dels diners entre individus, empreses o Estats. Les finances són una branca de l'economia que estudia l'obtenció i gestió, per part d'una companyia, individu o de l'Estat, dels fons que necessita per a complir els seus objectius i dels criteris amb què disposa dels seus actius.
Les finances tracten, per tant, de les condicions i oportunitat que s'aconsegueix el capital, dels usos d'aquest i dels pagaments i interessos que es carreguen a les transaccions en diners. També sol definir-se com l'art i la ciència d'administrar diners.
El terme finances prové del llatí "finis", que significa acabar. Les finances tenen el seu origen en la finalització d'una transacció econòmica amb la transferència de recursos financers (amb la transferència de diners s'acaba la transacció).
Aquestes transaccions financeres, van existir des que l'home creo el concepte de diners, però es van establir ja en forma a principis de l'era moderna quan van sorgir els primers prestadors i comerciants establint tractats sobre matemàtiques financeres on s'esmentaven temes com el càlcul d'interessos o el maneig d'Estats Financers (Història del capitalisme).
La finança és aquella part de l'economia que estudia els aspectes relacionats amb el maneig d'afers monetaris d'un volum considerable, com ara la demanda i oferta, les teories sobre els tipus d'interès, els actius financers, el cost de finançament de les empreses, l'avaluació de projectes d'inversió empresarial, etc.

## Fonts de finançament

Hi ha diverses fonts de finançament a les empreses. Es poden categoritzar de la següent manera:

### Segons el seu termini de venciment

* Finançament a curt termini: És aquella que el venciment (el termini de devolució) és inferior a un any. Alguns exemples són el crèdit bancari, el descompte comercial, finançament espontània, etc.
* Finançament a llarg termini: És el venciment (el termini de devolució) que és superior a un any, o no existeix obligació de devolució (fons propis). Alguns exemples són les ampliacions de capital, autofinançament, fons d'amortització, préstecs bancaris, emissió d'obligacions, etc.

### Segons la seva procedència

* Finançament intern: reserves, amortitzacions, etc. Són aquells fons que l'empresa produeix aa través de la seva activitat (beneficis reinvertits en la mateixa empresa).
* Finançament extern: finançament bancari, emissió d'obligacions, ampliacions de capital, etc. Es caracteritzen pel fet que procedeixen d'inversors (socis o creditors).

### Segons els propietaris

* Mitjans de finançament aliens: crèdits, emissió d'obligacions, etc. Formen part del passiu exigible, perquè en algun moment s'han de retornar (tenen venciment).
* Mitjans de finançament propis: reserves, amortitzacions, etc. Componen el passiu no exigible, perquè no existeix obligació de retornar a socis ni a creditors (no tenen venciment).

## Finances Personals

Preguntes entorn les finances personals.
* Quants diners necessita una persona (o una família), i quan?
* Quan es procedeix d'aquests diners, i com?
* Com gestionar aquests diners amb un pressupost familiar?
* Com poden les persones protegir-se contra els esdeveniments imprevists personals, així com els de l'economia externa?
* Com poden els béns de la família transferir-se a través de les generacions (Llegats d'Herència)?
* Com afecta la política fiscal a les decisions financeres personals? (subvencions fiscals o sancions)
* Com afecta el crèdit financer a un individu?
* Com es pot tenir un pla per a un futur financer segur en un entorn d'inestabilitat econòmica?
* Quants diners rebo a l'any i en què ho inverteixo?
Finances personals també poden implicar el pagament d'un préstec, o les obligacions del deute.

## Àrees d'aplicació

* Dintre dels serveis financers tenim a la Banca i Institucions relacionades.
* Planejament financer personal.
* Planificadors financers.
* Inversions.
* Corredors de borsa.
* Analista de valors.
* Gerents de cartera.
* Executius de banc d'inversió.
* Béns Arrels.
* Agents o corredors de béns arrels.
* Prestadores en béns arrels.
* Banquers hipotecaris.
* Gerents de propietats.
* Assegurances.
* Agents o corredors d'assegurances.
* Asseguradors.

## Vegeu també

* Banca
* Finance Watch

## Bibliografia

* Diccionario de Economía y Finanzas. RBA / Larousse, 2002. ISBN 84-8332-392-3. (castellà)

## Enllaços externs

* Portal del finançament per a empreses i emprenedors de la Generalitat de Catalunya
* Simulador de Leasing inmobilario Arxivat 2008-06-06 a Wayback Machine. (castellà)
* Guía de Leasing Arxivat 2008-09-20 a Wayback Machine. (castellà)
* Departament d'Economia i Finances - Generalitat de Catalunya (català)